arbeidsplan
Store norske leksikon,Jus,Arbeidsrett
Arbeidsplan er en plan som skal utarbeides av arbeidsgiver dersom arbeidet skal utføres til forskjellige tider av døgnet. Arbeidsplanen skal vise hvilke uker, dager og tidsrom på dagen den enkelte arbeidstaker skal arbeide. Den skal utarbeides i samarbeid med arbeidstakernes tillitsvalgte og senest to uker før den iverksettes.
Arbeidstid fastsatt i arbeidsplanen må være i overensstemmelse med reglene i kapittel 10 i arbeidsmiljøloven. Arbeidsplanen skal være lett tilgjengelig for arbeidstakerne og kan for eksempel være slått opp på arbeidsstedet. Dersom Arbeidstilsynets tillatelse må innhentes, skal utkast til arbeidsplan sendes inn sammen med søknaden.Reglene om arbeidsplan følger av arbeidsmiljøloven § 10-3. Det fins også bestemmelser om arbeidsplan i tariffavtaler, som kan regulere hvordan arbeidsplaner fastsettes og endres. Les mer i Store norske leksikon arbeidstid arbeidsmiljøloven